SASKAŅOTS: APSTIPRINU:

Ozolnieku Sporta centra Ozolnieku novada Domes

direktors Rolands Baranovskis izpilddirektorss Jānis Počs

2014. gada 2014. gada\_\_\_\_\_\_\_\_\_\_\_\_

**NOLIKUMS**

„OZOLNIEKU ZIEMAS SKRĒJIENS 2014”

**1. MĒRĶIS:**

Pulcēt kopā izturīgākos skrējējus profesionāļu, amatieru un citu interesentu vidū, popularizēt aktīvu un veselīgu dzīvesveidu un prezentēt Ozolniekus kā sportisku ciematu un novadu ne tikai vasaras sezonā, bet arī ziemas periodā.

**2. LAIKS UN VIETA:**

Sacensības notiks **07.12.2014.** Ozolnieku novada Ozolniekos pa ciemata teritorijā izveidotiem nepilniem 5 un 2,2 kilometru gariem apļiem. Skrējienu starts - **pulksten 11**.

**3. SACENSĪBU VADĪBA:**

Sacensības organizē biedrības “Skrējēju klubs “Ozolnieki”” komanda, sadarbojoties ar Ozolnieku novada pašvaldību un Ozolnieku sporta centru. Sacensības vada tiesnešu kolēģija.

**4. DALĪBNIEKU VECUMA GRUPAS UN DISTANCES:**

|  |  |  |  |  |
| --- | --- | --- | --- | --- |
| Grupa | Vīrieši | | Sievietes | |
| V,S-6 | 2008.-2007. | 2,2 km | 2007.-2006. | 2,2 km |
| V,S-8 | 2006.-2003. | 2,2 km | 2005.-2002. | 2,2 km |
| V,S-12 | 2002.-2001. | 2,2 km | 2001.-2000. | 2,2 km |
| V,S-14 | 2000.-1999. | 5 km | 1999.-1998. | 2,2 km |
| V,S-16 | 1998.-1997. | 5; 15 km | 1997.-1996. | 5 km |
| V,S-18 | 1996.-1985. | 15 km | 1995.-1984. | 5; 15 km |
| V,S-30 | 1984.-1975. | 15 km | 1983.-1974. | 5; 15 km |
| V,S-40 | 1974.-1965. | 15 km | 1973.-1964. | 5; 15 km |
| V,S-50 | 1964.-1955. | 15 km | 1963.-1954. | 5; 15 km |
| V-60;S-65 | 1954.-1950. | 5; 15 km | 1953.-1944. | 5 km |
| V-65;S-70 | 1949.-1945. | 5; 15 km | 1943.-1939. | 5 km |
| V-70;S-75 | 1944.-1940. | 5; 15 km | 1938. un vec. | 5 km |
| V-75 | 1939. un vec. | 5; 15 km |  |  |

(Katrs dalībnieks, kurš vēlas veikt citu distanci, ne to, kas ir noteikta nolikumā atbilstoši viņa vecuma grupai, to var darīt, tikai tad jārēķinās, ka nevarēs iekļūt apbalvoto sportistu vidū, jo apbalvošana notiks atbilstoši nolikumam! Piemērs - kam paredzēta 15 km distance, var skriet arī 5 vai 2,2 km, un otrādi, izņemot bērnus, kā arī jauniešus līdz 14 un jaunietes līdz 16 gadu vecumam.)

**5. DALĪBNIEKI:**

Sacensībās var piedalīties ikviens interesents, sākot no sešu gadu vecuma. Katram dalībniekam jāuzņemas atbildība par savu veselības stāvokli un fizisko sagatavotību. Par bērniem un jauniešiem līdz 18 gadu vecumam jāatbild to vecākiem, treneriem vai citiem piederīgajiem, par šo faktu informējot sacensību organizatorus.

**6. DALĪBNIEKU REĢISTRĀCIJA UN PIETEIKŠANĀS:**

Dalībnieku reģistrācija jeb pieteikumu akceptēšana sacensību dienā līdz pulksten **10:45**. Pieteikšanās notiek **iepriekš**, aizpildot anketu interneta adresē <http://skozolnieki.wordpress.com> (papildus informācija arī [www.skriesim.lv](http://www.skriesim.lv) un [www.ozolnieki.lv](http://www.ozolnieki.lv)), jautājumu gadījumā rakstot uz e-pastu [*skozolnieki@gmail.com*](mailto:skozolnieki@gmail.com).

**7. DALĪBAS MAKSA:**

Piesakoties līdz **01.12.2014.** pieaugušajiem – EUR 4,50; skolēniem, studentiem, pensionāriem un cilvēkiem ar īpašām vajadzībām – EUR 3; 2,2 km – BEZ MAKSAS. Ģimenēm, sākot no trim cilvēkiem, atlaides – par katru dalībnieku jāmaksā par EUR 0,50 mazāk.  
Līdz **06.12.2014. plkst. 18** – visas summas pieaug **par EUR 0,50** (izņemot 2,2 km).  
**Sacensību dienā** visiem dalības maksa būs vēl **par EUR 0,50 lielāka** (izņemot 2,2 km).  
Visas minētās cenas – ģimenēm, sākot no trim cilvēkiem, atlaides – par katru dalībnieku jāmaksā **par EUR 0,50 mazāk**.

Kluba biedriem un Ozolnieku novada iedzīvotājiem: PIESAKOTIES līdz **01.12.2014.** – EUR 3,50; skolēniem, studentiem, pensionāriem un cilvēkiem ar īpašām vajadzībām – EUR 2; 2,2 km – bez maksas. Dalības maksā ietilpst numura izmantošana, dzirdināšanas punkts trasē, nodrošinājums ar ģērbtuvēm, dušām un telpām pēcsacensību pasākumam.

Līdz **06.12.2014. plkst. 18** – visas summas pieaug **par EUR 0,50** (izņemot 2,2 km).  
**Sacensību dienā** visiem dalības maksa būs vēl **par EUR 0,50 lielāka** (izņemot 2,2 km).

Visas minētās cenas – ģimenēm, sākot no trim cilvēkiem, atlaides – par katru dalībnieku jāmaksā **par EUR 0,50 mazāk**.

**Dalības maksu var savlaicīgi pārskaitīt biedrībai “Skrējēju klubs “Ozolnieki”” (saīsināti – SK Ozolnieki), reģistrācijas numurs 40008172116, *Swedbank*, LV13HABA0551030334884, norādot dalībnieka vārdu, uzvārdu, personas datus un maksājuma mērķi (piemēram, ”Ziemas skrējiens” vai ”sacensības”).**

**8. UZVARĒTĀJU VĒRTĒŠANA/APBALVOŠANA:**

15 km skrējienā trim izturīgākajām dāmām un trim ātrākajiem kungiem tiks piešķirtas dāvanu kartes, visās vecuma grupās 1.-3. vietu ieguvēji tiks sveikti ar piemiņas balvām un diplomiem. Arī pārējās distancēs pirmo trīs vietu ieguvēji katrā vecuma grupā saņems diplomu vai atzinības rakstu; citiem – pārsteiguma balvas.

**9. IZMAIŅAS SACENSĪBU NOLIKUMĀ UN NORISĒ:**

Organizatoriem ir tiesības izdarīt izmaiņas un papildinājumus nolikumā. Informāciju var saņemt, rakstot uz e-pastu [skozolnieki@gmail.com](mailto:skozolnieki@gmail.com).

**10. PRETENZIJAS:**

Visas pretenzijas par sacensību norisi, rezultātiem u.tml. – iesniegt pusstundas laikā pēc pēdējā finišējušā dalībnieka.

***VEIKSMI UN IZTURĪBU!***

Biedrības “Skrējēju klubs “Ozolnieki”” valdes priekšsēdētājs: Juris Bērziņš